《南宫夜直宿见李给事封题其所下制敕知奏直…以诗寄》
唐代·令狐楚

番直同遥夜，严扃限几重。青编书白雀，黄纸降苍龙。

北极丝纶句，东垣翰墨踪。尚垂玄露点，犹湿紫泥封。

炫眼凝仙烛，驰心袅禁钟。定应形梦寐，暂似接音容。

玉树春枝动，金樽腊酿醲.在朝君最旧，休浣许过从。

作者简介：令狐楚（766或768年－837年12月13日），字壳士，自号白云孺子。宜州华原（今陕西铜川市耀州区）人，先世居敦煌（今属甘肃）。唐朝宰相、文学家。令狐楚才思俊丽，尤善四六骈文。他常与刘禹锡、白居易等人唱和。其诗“宏毅阔远”，尤长于绝句。 有《漆奁集》一百三十卷，又编有《元和御览诗》。